《苏武慢 以上二十首见呜鹤余音卷二》
元代·冯尊师

静室修心，云山养传，几个遇人传诀。钻攒八卦，鼎备三才，修建传家基业。阴与阳并，斡转枢机，旋走虎龙蟠结。这天机逆顺，学流不晓，岂能分别。希夷理、瑞气腾腾，祥云霭霭，紫雾罩笼金阙。千神咸备，万化全成，方应大丹熟也。琪树瑶花，遍满虚无真景，翠红相列。观心澄晓月，清风满目，洞天清彻。